**廣州人**（粵拼：gwong2 zau1 jan4）指長期住喺廣州市嘅人，或出生地、戶籍、籍貫、祖籍喺廣州市嘅人。主要語言為廣州話。好多人對「廣州人」呢個詞有唔同嘅理解。

身份
--

* 老廣州人一般認為，識得純正廣州話、熱愛並瞭解廣州本土文化、兼且土生土長嘅人，先算得上係廣州人。老廣州人一般只限定喺越秀、荔灣、海珠、白雲部分地區。
* 出生喺白雲區（新市以北等鄉鎮）、花都區、番禺區、增城市及從化市等地方嘅人，一般唔叫自己做"老廣州"。
* 白雲部分區域、花都、番禺、增城及從化等地方長大嘅人，同廣州本地人交流嗰陣，亦會認為自己係當地區縣人，例如番禺人士會話自己係番禺人，一般唔會話自己係廣州人；
* 廣州人舊時慣稱廣東省珠江三角洲一帶地方做「四鄉」；
* 有新移民同外地人話「只要有廣州戶口，就算廣州人」；
* 政府話「只要喺廣州打工嘅外來工」都算廣州人，但就叫「新廣州人」。

廣州人同廣州話
-------

內文：廣州語文同推廣普通話
廣州係一座沿海城市，從清朝嗰陣時，就已經係對岸通商口岸，海外華僑好多，幾乎每個廣州人都有親戚喺港澳海外。兼且受到香港電視廿幾年嘅影響，廣州人可以容納多種唔同文化共存，而唔會鄙視貶低。

喺中華民國時期及之前，廣州學校都用廣州話嚟母語授課。中國共產黨建政後開始打壓粵語，學校全部改成普通話，且唔再保留母語課程，再宣傳「喺學校講廣州話不文明」對學生進行處罰等措施。喺文化大革命時期，所有粵語歌、粵曲等都被取締，換成鋪天蓋地嘅普通話革命紅歌，嗰陣時廣州人就將呢啲歌曲，改成粵語惡搞歌詞嚟自娛自樂。從嗰陣時起，廣州喺粵語中心區嘅角色，就被香港所取代。粵語到而家都仲係香港官方語言，並冇當局行政干預，使其充分繁榮發展。

1980年代，隨著改革開放，「偷偷翻錄香港嘅廣東歌、流行曲、錄音帶」嘅日子成為過去，廣州同香港嘅交流中斷咗差唔多30年後，先至重新駁返。但係，由於廣州缺失對粵語系統教學，並且長年以嚟廣州仲進行緊政治推普宣傳，所以廣州後生一代，逐漸講唔出流利嘅標準音調同傳統詞彙，普通話詞組嘅直譯比比皆是。1949年之前廣州市嘅主要英文拼寫方案，係傳統粵式郵政式拼音，但從1950年代開始，就被當局強行取消。喺21世紀香港開放自由行之後，先逐漸被廣州人所重新認識。但好多人已經話嗰啲係「香港拼音」（參見廣州地名），而實際上卻係源自廣州，現今喺海外嘅使用率仲高過廣州。

到近年嚟，當局仍然時不時有小動作，嚟挑戰廣州人嘅底線。例如：有官方背景嘅廣州地鐵，就多次被發現喺部分線路取消咗粵語報站，但解釋都係「故障」或者「冇儲存空間」；官方機構嘅熱線電話，亦冇粵語電腦語音服務；喺學校同政治科試卷宣傳，話粵語係「不文明」等等。到2010年嘅市政協委員建議「取消廣州電視台嘅粵語廣播」後，終於令廣州人忍無可忍，用上街示威。

當局為咗賣地賺錢，經常將公租房、廉租房、限價房（即香港嘅公屋、居屋）嘅興建位揀喺城鄉結合部，而幾乎從嚟唔會選擇返喺市區地段，其目的係「抽疏老城區」。例如白雲區嘅金沙洲新社區同同德圍、芳村地區嘅芳和花園、海珠區嘅毛紡廠（唔係舊城所在嘅河南區域）、天河區廣氮花園等地，使廣州市民被迫搬離舊區。而喺西關恩寧路嘅「危房改造工程」里面，當局只為有產權嘅居民提供回遷方案，仲要係回遷到距離原地塊約模一公里外嘅待建小區；其餘嘅公私房（樓）租客部分要遷到挨近佛山市南海區大瀝鎮黃岐嘅金沙洲新社區，部份遷到天河區嘅珠江新城，部分自謀出路。而持普通話、各地方言或「唔鹹唔淡」粵語嘅外地租客，反而開始湧入西關。佢哋大部分喺西關附近嘅批發市場打工，例如黃沙水產批發市場、十三行附近嘅服裝批發市場。因為呢類人士受教育水平較低，其不良生活習慣，使舊區環境更加惡劣。隨着舊城嘅空心化，傳統民俗文化亦都加速消亡。有恩寧路舊街坊話，舊城改造唔單止係興建新樓，仲需要等土生土長嘅西關人安住喺西關，「如果西關啲街坊，都要搬到好遠嘅地方，咁邊個講述西關歷史啊？重塑西關歷史文化，又從何而談？等本土居住嘅人留喺本地，先係至關重要。根嘅傳承，仲要靠原住民啊」。

廣州人同外地人嘅關係
----------

喺廣州人捍衛自己本土文化嗰陣，有部分外地人話粵語係「鳥語」，且該部分人根本唔考慮廣州當地實際情況，話「廣東嘅電視台用粵語，係搞獨立」，咁就不可避免引起大部分廣州人不滿。

大部分廣州人認為，只係想賺錢、唔想學粵語、唔想融入廣州文化嘅低質素外地人**太多**，加上當局打壓，係造成廣州粵語被邊緣化嘅一個因素。喺廣州以至於整個珠三角，對外地低素質人士同軍人嘅主要印象，都係「犯案率高、偷呃拐騙、隨地吐痰、亂拋垃圾、高聲喧嘩、野蠻暴力、帶小朋友喺地鐵大小便、冇禮貌、排隊兼隊、軍車衝紅燈」等等。而嗰啲人大部分都係講普通話。對比咗香港2012年嘅「蝗蟲論」之後，有部分廣州人深有共鳴，產生或多或少嘅排外心理，認為廣州如果能夠好似香港咁就好了。每年嘅春節假期，亦都係廣州一年之中最乾淨嘅日子。

外地人話，「冇咗外來工，就冇人肯做低下崗位，廣州就冇今天嘅建設成就」，話廣州人存有「優越感」。廣州人就話，喺中華民國及清朝之前，廣州嘅城市建設大部分係靠自己人，就算國民政府嘅廣東政策都係「粵人治粵」。外來人口數目與日俱增，帶嚟好重嘅交通壓力，當局為咗為緩解交通壓力，興建廣州地鐵，而拆毀咗中山路嘅大段騎樓，使大批老字號消失，而嗰啲係廣州人嘅集體回憶。而低下崗位（清潔工同建築工人等）因為中國大陸嘅勞動力太多，所以工資亦都好低，做呢啲工作嘅廣州人無法喺市區立足；相反，香港有最低工資同最低工時保障，喺嗰處從事低層崗位嘅人，都仍然係香港人。

目前，大部分廣州後生仔通曉普通話，同非廣州話母語嘅人士溝通嗰時亦會使用。

喺廣州人主導嘅2010年廣州撐粵語行動中，整個遊行過程，都係理性表達訴求。但喺2012年中國反日示威活動中，由外省人主導嘅遊行，出現乘機破壞、趁火打劫嘅情況，致使廣州民眾話：「衝入酒店、衝擊店舖嘅人，都係講普通話、夾雜各地口音」，對佢哋扮成廣州人到處搞事感到憤怒。而經調查，打砸店鋪嘅人確實都係外省人。當晚有廣州中學生自發喺遊行路段打掃及清理街道，呢種「文明舉動」喺中國大陸少有發生，於是引起香港媒體關注，官方香港電台特別報導，台灣嘅中央社轉載。

鄰里關係
----

廣州人性格低調、務實、溫順。稱呼鄰里為"隔籬鄰舍"，住喺附近人士為"街坊"，鄰里關係好，且樂於守望相助，習慣和氣生財，因此先前大家都夜不閉戶，好少有發生傷害性事件。但而家廣州鄰里關係中，摻入咗許多外地人，言語溝通同生活習慣唔同，及外地人士嘅素質參差不齊，外地人入屋搶劫案件頻發，導致鄰里關係普遍趨向於冷漠同僵硬，只有舊城區同部分廣州人仲保留住良好嘅鄰里關係。

生活習慣
----

* 語言文字：同香港人同聲同氣，同講粵語廣州話，但自中共建政以嚟嘅長年打壓政策，唔少新生代嘅廣州人，已經常用普通話直譯嘅粵語詞，而唔識用粵語原有嘅詞彙，部分人連普通詞彙嘅讀音都出錯。好彩受香港、澳門電視台影響，廣州人仲係大部分都會睇正體中文，本土後生仔喺網上用正體字、粵語中文字嘅比例亦算較多。
* 飲茶：飲茶為老一輩廣州人嘅日常必需，由早茶到午夜茶都有人幫趁，因此廣州茶樓普遍開到深夜，上茶樓亦成為廣東文化嘅重要組成部分。
* 粵菜：蔬菜類一般清淡過北方人，魚肉卻講求鮮味，鍾意食海鮮野味。家庭菜多數以清蒸加炒餸嘅清淡口味為主，而喺酒樓則以鮮味為主。舊時廣州部分人士口味廣，乜都敢食。因此有外省媒體批評，基本上「天上飛嘅、地上爬嘅、水裏邊游嘅、背脊朝天嘅」都敢食。但受到香港電視上漁農自然護理署等政府宣傳片及新聞報導（喺香港，虐待動物即會判監）嘅影響，21世紀以嚟市區食肆已好少見到有貓狗供應，而就算郊區有供應嗰陣，亦會受到動物權益保護人士投訴，以及媒體關注。
* 涼茶：因應氣候濕熱，廣州人會用涼茶消暑。
* 煲湯：廣州人鍾意煲湯，煲湯被認為更容易煮出食物嘅營養，因此有「廣東老火靚湯」之名。
* 火鍋（俗寫打甂爐）：廣州人當有親朋好友同聚嗰陣，就用打甂爐代替煮餸。材料多數用貓狗羊兔等嘅御寒肉類，想便就用雞鴨鵝等。而家打甂爐嘅食材，就更加多元化了。
* 宵夜：廣州人有喺深夜臨瞓前小食嘅習慣，意在地道方便。
* 知慳識儉：唔鍾意鋪張浪費，唔亂使無謂錢，外出茶樓食肆就餐鐘意打包，鍾意「抵食夾大件」。
* 公民社會：廣州人嘅議政參政程度較高，曾出現拇指妹、舉牌哥等問政活動，並且迫使當局改變政策嘅先例；南方電視台彭彭（彭維納）嘅敢言風格，就曾被香港電台《頭條新聞》、《太陽報》及《蘋果日報》報導；廣州電視台《新聞日日睇》前主持人陳揚亦一樣受到廣泛關注。

廣州人嘅認同感
-------

* 喺廣州出世
* 識講廣州話
* 熱愛並關注本土文化
* 同街坊融洽生活

「新廣州人」
------

所謂嘅「新廣州人」，係相對本地廣州人而言。「外地人點樣先可以成為新廣州人」係個討論熱點，有廣州官媒話「而家喺廣州商業區及新開發區工作嘅非廣州戶口人士」應該屬於廣州人。有時都指「新被納入廣州市範圍地方嘅人」，由於呢啲人所在地區而家屬於廣州市管轄，所以成為相對意義上嘅新廣州人。亦有部分人話「喺廣州工作嘅外地人子女，因其喺廣州成長及上學，理應成為新廣州人」。

目前未有廣州戶口嘅「新廣州人」，佢哋喺廣州嘅福利政策，相比少過本地廣州人，例如就學、工作保障等等，同廣州人並唔平等，被認為係「引致對廣州認同感不足嘅誘因」。但正如陳揚所講，「新廣州人」當廣州係戰場，而唔係家園。但廣州本地人同外地人難以融洽相處，以及本地語言問題，仍然係「外地人能否成為廣州人」嘅一個主要評判標準。

### 新移民問題

廣東省人口，從20世紀六七千萬激增到而家超過一億一千幾萬，外來人口喺過去二三十年冇節制咁增長，使廣東成為第一大移民大省，人口多過越南（人口約八九千萬）兩三千萬，廣州市人口亦從原來嘅五六百萬人，激增超過千幾萬。近十幾年社會治安變得非常復雑，有人認為同大量外省人士進入廣東紀律部隊有關，因為外來人士可能為鞏固自身勢力，而聯群結黨安置親屬及老鄉到所駐守在地基層單位工作。批評指出，呢類人士連最起碼嘅當地語言都唔識，反而恬不知恥噉放言「為當地作貢獻」，有啲地方居然仲出現外來人口多過原居民嘅奇怪現象。

需要指出，喺而家大陸政制下，非城市人口可能依靠戶籍占有土地或宅基地，而城市人口就反而冇咁嘅權利。咁樣一嚟，喺城市裏邊兩種人口，喺城市福利競爭之中，非城市人口顯得更加有資源優勢，被市民批評為"占有兩種資源非常爽"。

目前有建議，要求政府嚴控湖南河南四川東北呢啲人口大省人士，嚟跨省工作定居，強制遣返外來人口返原籍，將廣東人口控制喺8000萬人以內。

參考
--

1. ↑  [/ePaper/ycwb/html/2011-03/01/content\_1050584.htm 〈改造牽涉西關文化命脈，慎重啊！〉]. 羊城晚報. 2011-03-01. 喺2013-12-24搵到. `{{cite news}}`: Check `|url=` value (help)
2. ↑  [/detail.php?guid=18018144&category\_guid=4104&category=daily 〈破壞國民的公物是愛國嗎？中國人痛斥中國人惡行〉]. 《蘋果日報》. 2012-09-17. 喺2012-09-17搵到. `{{cite news}}`: Check `|url=` value (help)
3. ↑  [/ePaper/ycwb/html/2012-09/17/content\_1492888.htm 〈理性表達愛國熱情 感人場面一再出現 市民自發相約打掃衛生〉]. 《金羊網》. 羊城晚報. 2012-09-17. 喺2012-09-19搵到. `{{cite web}}`: Check `|url=` value (help)
4. ↑  [/gb/chn/chnoverseamedia/cna/20120918/03403786775.html 〈文明示威 廣州抗議者收垃圾〉]. 中央社. 2012-09-19. 喺2012-09-25搵到. `{{cite news}}`: Check `|url=` value (help)
5. ↑  [/2011-05-19/129767465.html 〈廣州仔陳逸華〉]. 中國新聞周刊. 2011-05-19. 喺2012-09-27搵到. `{{cite news}}`: Check `|url=` value (help)
6. ↑  [/cnt/news/20110729/00407\_020.html 〈電視主持罵得痛快〉]. 太陽報. 2011-07-29. 喺2011-10-17搵到. `{{cite news}}`: Check `|url=` value (help)
7. ↑  [/realtime/art\_main.php?iss\_id=20110728&sec\_id=10793096&art\_id=50029903 〈南方台名嘴超夠薑抵死痛批鐵道部〉]. 蘋果日報. 2011-07-28. 喺2011-10-19搵到. `{{cite news}}`: Check `|url=` value (help)
8. ↑  [/realtime/art\_main.php?iss\_id=20110728&sec\_id=10793096&art\_id=50029907 〈執著彭彭足本播網民擔心佢被「滅口」〉]. 蘋果日報. 2011-07-28. 喺2011-10-19搵到. `{{cite news}}`: Check `|url=` value (help)
9. ↑  給陳建華市長的信 互聯網檔案館嘅歸檔，歸檔日期2014-04-21.，廣州大洋社區廣州城事，2014-04-16。

睇埋
--

* 廣府民系
* 廣東人